Churz vor dr  Fasnacht 1966 hei mir bi mir Dehei mi zwänzigschte Geburtstag mit ere Party gfiirt. S isch cho, wie's hett miesse, während ere Poloneese dur die ganzi Wohnig hei mer uf em Chaschte vom Brueder e Posune entdeggt. Jede und jedi hett emool gluegt, öbs Töön dinne hett - und siihe da, si hett no töönt. Jä und wie gseit es isch churz vor dr Fasnacht gsi und plötzlich isch allne klar gsi: Mir göh als Guggemuusig a d'Fasnacht!